95 



Forskrifter følges Dagen igjennem. »Livet vendte til- 

 bage«, og næste Morgen var Bedringen øjensynlig o. s. v. 

 Man tænke sig nu blot: der ordineres Medicin til en 

 skindød, og efter at han har taget sin Mixtur en Dagstid, 

 saa vender Livet tilbage ! Skal et Menneske anses for 

 skindød, saa maa han selvfølgelig ligge uden eller med 

 tvivlsomme Livstegn; men kan der nu tænkes noget 

 bedre eller sikrere Livstegn end dette, at den Syge tager 

 og synker Medicin, og hvad skal man tænke om en Læge- 

 beretning, der fortæller om skindøde, som efter at have 

 taget Medicin en hel Dag »vende tilbage til Livet« ! 

 Den syge har i dette Tilfælde maattet kunne synke, thi 

 hælder man en Skefuld Vand i Munden paa et Lig, saa 

 bliver den enten staaende bag i Halsen eller løber ned 

 i Luftrøret eller ud igjennem Næse og Mund, og enhver 

 Læge vil derfor omhyggelig vogte sig for at indbringe 

 nogen Vædske i Munden paa en syg, der ikke længer 

 kan synke. Vil man mistænke et Menneske, der ligger 

 i sin Seng og tager regelmæssig sin Skefuld Medicin, 

 for at være skindød, saa kan man lige saa godt tro, at 

 en anden er det, der spiser, taler og hver Dag gaar sig 

 en Tur. Naar der altsaa endnu i vore Dage findes 

 Læger, der ikke have bedre Begreber om Skindøden, og 

 som derfor kunne begaa saadanne Fejltagelser, ja saa vil 

 man vist indrømme mig, at det ikke er urimeligt at an- 

 tage, at Publikum kan gjøre sig skyldig i lignende Mis- 

 forstaaelser. Der er desuden et andet Forhold, som man 

 vel maa erindre, og som virkelig har ikke ringe Betyd- 

 ning, og det er, at disse Fortællinger om Skindøden ofte 

 ere meget gamle, hændte for mange Aar siden og ned- 

 arvede eller bevarede i Familierne ved mundtlig Over- 

 levering; hvor let kan der saa ikke indsnige sig Over- 



